ચીનની 62 અરબ ડૉલરની 'ચીન-પાકિસ્તાન ઇકૉનૉમિક કૉરિડૉર પરિયોજના' અંતર્ગત ઘણીબધી ચીની કંપનીઓ પાકિસ્તાનના અનેક વિસ્તારોમાં રોડ, વીજળી સંચાલન અને ઇન્ડસ્ટ્રિયલ ઝોન બનાવી રહ્યું છે. 

જેથી હાલના દિવસોમાં હજારો ચીનના લોકો પાકિસ્તાન જઈ રહ્યા છે અને બંને દેશો વચ્ચે દોસ્તી વધી રહી છે. 

આ કારણે બંને દેશોનો પરસ્પર સંબંધ પારંપરિક દોસ્તીથી એક સ્તર આગળ વધી રહ્યો છે.

તમને આ પણ વાંચવું ગમશે

ચીનાના લોકો પાકિસ્તાન આવવાની સાથે સાથે અહીંના મીડિયામાં ખાસ પ્રકારના સમાચાર છપાવા લાગ્યા છે. જે ખાસ કરીને બન્ને દેશોની દોસ્તી માટેના હોય છે.

ચીનના પાકિસ્તાનમાં વધતા પ્રસારને લઈને સાર્વજનિક રીતે કોઈ તથ્ય સામે નથી આવ્યાં પરંતુ એક મીડિયા રિપોર્ટ અનુસાર પાકિસ્તાનમાં લગભગ ચાર લાખ ચીનાના લોકો રહે છે. 

સ્થાનિક મીડિયા તેને 'ચીની ક્રાંતિ' કહે છે જે આખા દેશમાં ફેલાઈ રહી છે.

પાકિસ્તાનમાં ચીની ધારાવાહિક 

પાકિસ્તાનમાં એક ખાસ ચીની ધારાવાહિક શરૂ કરવામાં આવી છે. 

પાકિસ્તાનના સરકારી ટેલિવિઝન પીટીવી પર 'બેઇજિંગ યૂથ' નામની ધારાવાહિક સિરિયલ 4 નવેમ્બરે શરૂ કરવામાં આવી છે. 

આ 39 એપિસોડની એક ચીની ધારાવાહિક છે જેને ઉર્દૂમાં ડબ કરવામાં આવી છે. તેને દર અઠવાડિયે શનિવારે પ્રસારિત કરવામાં આવે છે. 

આ પ્રકારની ધારાવાહિકનું પ્રસારણ થવું એ પાકિસ્તાનમાં કોઈ પ્રથમ કાર્યક્રમ નથી. 

જિયો ન્યૂઝની વેબસાઇટમાં ચીનની 'બેલ્ટ એન્ડ રોડ' પરિયોજના સંબંધિત ડૉક્યુમેન્ટરી અને એનિમેશન સીરિઝ પોસ્ટ કરવામાં આવી છે. 

આ બધા કાર્યક્રમ પણ ચીની ભાષામાંથી ઉર્દૂ ભાષામાં ડબિંગ કરીને પ્રસારિત કરવામાં આવે છે. 

જાહેરાતો અને ફિલ્મોમાં ચીની ચમક 

બેઇજિંગ યૂથનું એક દ્રશ્ય

જાહેરાતોમાં પણ ચીનની અસર જોવા મળી રહી છે.

પાકિસ્તાની મસાલાની એક કંપનીએ પોતાની જાહેરાતમાં એક ચીની દંપતીને દેખાડ્યું છે જે ચીનથી આવીને લાહોરમાં વસી ગયું છે. પાકિસ્તાનના ઘણાં શહેરોમાં આ કંપનીની દુકાનો છે.

આ જાહેરાત બનાવવા પાછળ કંપનીનો ઉદ્દેશ એ છે કે ખોરાક અલગ અલગ સંસ્કૃતિના લોકોને જોડે છે. 

આ જાહેરાતમાં અંગ્રેજી અને ઉર્દૂમાં સબ્ટાઈટલ્સ આપવામાં આવ્યા છે. 

જાહેરાતમાં જમવાના ટેબલ પર નૂડલ્સ ખાતું ચીની દંપતી એક બીજા સાથે વાત કરી રહ્યું છે. પતિ તેની પત્નીને નવા દોસ્ત બનાવવાનું કહે છે.

એમની પત્ની દુખી થઈને કહે છે 'આપણું તો જમવાનું પણ અલગ છે એટલે દોસ્તી કરવી આસાન નથી.'

એ પછી પત્ની એક દિવસ નક્કી કરે છે કે તે પાકિસ્તાનની લોકપ્રિય... \n\nમને ઉપરના લેખ માટે સારું શીર્ષક આપો.
શું કારણ છે કે પાકિસ્તાનમાં છપાઈ રહ્યાં છે ચીનના છાપાં!